|  |  |
| --- | --- |
| Ügytípus megnevezése | Fakivágási engedélyezési eljárás |
| Az ügy leírása | A közterületen lévő fás szárú növény kivágását a fás szárú növény helye szerint illetékes jegyző engedélyezi.  A jegyző a fás szárú növény kivágását megtiltja, ha   1. a kérelmező a fás szárú növény pótlásáról hiánypótlási felhívás ellenére sem nyilatkozott; 2. a fás szárú növény áttelepítése szakmai és településrendezési szempontból célszerű és kivitelezhető; vagy 3. az természetvédelmi vagy környezetvédelmi érdeket sért.   Amennyiben a jegyző a kérelem benyújtását követő 90. napig nem dönt a fás szárú növény kivágásáról, az engedélyt a kérelemben foglaltak szerint megadottnak kell tekinteni.  A település szempontjából kiemelt szakmai, tudományos, település- és kultúrtörténeti értéket képviselő fás szárú növény kivágásának kérelmezése esetén a jegyző az eljárás megindításáról szóló értesítést 3 napon belül hirdetményi úton, valamint a település hivatalos honlapján (martonvasar.hu) is közzéteszi az ügyféli jogok biztosítása céljából. Ez esetben az eljárási határidő 60 nap.  A település belterületén a fás szárú növénynek az élet-, egészség, ­vagy vagyonvédelmi okból azonnali intézkedés keretében történt kivágása esetén   1. a kivágás tényét az azonnali intézkedést foganatosító 3 napon belül bejelenti a kivágás helye szerint illetékes jegyzőhöz; 2. ha a pótlás környezeti feltételei adottak, a jegyző a tulajdonost a pótlásra kötelezi.   A jegyző a fás szárú növénnyel rendelkezni jogosultat a fás szárú növény kivágására felszólítja, ha a fás szárú növény az élet- vagy vagyonbiztonságot veszélyezteti, és e veszély másként nem hárítható el. Ha a rendelkezésre jogosult az élet- vagy vagyonbiztonságot veszélyeztető, illetve balesetveszélyes fás szárú növény kivágásáról, illetve eltávolításáról határidőn belül nem gondoskodik, a jegyző intézkedik a szükséges munkák elrendeléséről.  A közterületen lévő fás szárú növény kivágását követő 1 éven belül a használó köteles gondoskodni a növény helyben történő szakszerű pótlásáról. A telepítendő cserje esetében 3 éven belül kell biztosítani a legalább azonos területi borítást. A pótlás céljából történő telepítést meg kell ismételni, ha a telepítést követő vegetációs időszak kezdetén a fás szárú növény nem ered meg. A szakszerű pótlás teljesítését a jegyző ellenőrzi.  Amennyiben a közműfektetés a fás szárú növény megtartásával nem valósítható meg, a jegyző a kivitelezőt a fás szárú növény pótlására kötelezi.  Amennyiben a fás szárú növény pótlása a földrészlet adottsága miatt nem vagy csak részben teljesíthető, a pótlást a jegyző által kijelölt más ingatlanon történő telepítéssel kell teljesíteni.  A fás szárú növény kivágása esetén a pótlási kötelezettséget a sajátos építményfajta rendeltetésére tekintettel kell teljesíteni. |

|  |  |  |
| --- | --- | --- |
|  | A hatályos jogszabályok alapján nem lehet fát az alábbi inváziós fajtával pótolni: | |
| Magyar név | Tudományos név |
| akác\* | Robinia pseudo-acacia |
| amerikai kőris\* | Fraxinus americana |
| bálványfa\* | Ailanthus altissima |
| gyalogakác | Amorpha fruticosa |
| kései meggy | Prunus serotina |
| zöld juhar | Acer negundo |
| \* Kivéve a kertészeti változatok. | |
| Az eljárás jogi alapja | * a természet védelméről szóló 1996. évi LIII. törvény, * a fás szárú növények védelméről szóló 346/2008 (XII. 30.) Korm. rendelet,   az általános közigazgatási rendtartásról szóló 2016. évi CL. törvény,   * az illetékekről szóló 1990. évi XCIII. törvény | |
| Eljáró szervezeti egység | Martonvásári Polgármesteri Hivatal Műszaki Iroda  Ügyintéző: Csuhai Felicián – műszaki ügyintéző  Ügyfélfogadási idő: hétfő 13.00-16.00, szerda 08.00-12.00, 13.00-17.00, péntek 08.00-12.00  Elérhetőség: 2462 Martonvásár, Budai út 13.,  Tel.: 06-22-460-004, e-mail: csuhai.felician@martonvasar.hu | |
| Illetékességi terület | Martonvásár város közigazgatási területe | |
| A kérelem kötelező tartalma | * a kivágás indokát; * az érintett fás szárú növénnyel rendelkezni jogosult kivágáshoz hozzájáruló nyilatkozatát; * az érintett közterület nevét, helyrajzi számát, az érintett fás szárú növény ingatlanon belüli elhelyezkedésének pontos megjelölését; * a fás szárú növény darabszámát, faját, fa esetében annak 1 m magasságban mért törzsátmérőjét; * a kivágás kivitelezésének részletes leírását, valamint * a pótlásra vonatkozó nyilatkozatot, a faj, fajta, darabszám és hely feltüntetésével. | |
| Csatolandó mellékletek / Nyomtatványok | * Kérelem nyomtatvány. | |
| Hivatalból beszerzendő mellékletek | Nem helyi önkormányzati tulajdonban álló ingatlan esetén a jegyző hivatalból beszerzi az érintett fás szárú növénnyel rendelkezni jogosult kivágáshoz hozzájáruló nyilatkozatát. | |
| Az eljárás illetéke / díjfizetési kötelezettség | illetékmentes | |
| Az eljárást megindító irat benyújtásának módja | Személyesen, vagy postai úton. | |
| Az irat benyújtására nyitva álló határidő | nincs ilyen | |
| Ügyintézési határidő | 21 nap | |
| I. fokon döntést hozó szerv | Martonvásár Város Jegyzője | |
| II. fokon döntést hozó szerv | Fejér Megyei Közigazgatási Hivatal Hivatalvezetője | |